**VABILO NA 4. NACIONALNI POHOD NA JAMNIK**

**Spoštovani člani, Podružnica Gorenjska vas vabi na nacionalni pohod**

**V SOBOTO, 11. SEPTEMBRA 2021**

**Zbrali se bomo pred gostilno na Raspokah v Nemiljah ob 10. uri.**

**Dostop**: Iz Ljubljane se peljete proti Gorenjski. Uporabite izvoz Kranj zahod.

Zavijete desno v smeri Naklo na križišču pa zavijete levo v smeri proti Kranju. Na naslednjem križišču zavijete desno in se za peljete do prvega krožišča in zavijete desno za naselje Besnica. Vijugasta cesta vas bo vodila skozi vasi Spodnja Besnica, Zgornja Besnica, Njivica in nato se pripeljete v vas Nemilje.

Avtomobile bomo pustili pred gostilno in na avtobusni postaji pri gostilni.

**Opis**: Zbrali se bomo pred gostilno, se ogreli in poslušali kratko predstavitev, kje se nahajamo. Potem se bomo razdelili v dve skupini.

**Prva skupina** se bo odpravila na 1 uro dolg pohod po zahtevnejši poti.

**Druga skupina** se bo z avtomobili zapeljala malo višje in tam parkirala avtomobile. Od tam se bomo odpravili na lažji in krajši pohod, ki večinoma poteka po ravnem.

Cilj bo cerkev sv. Primoža na Jamniku, tam je eden najlepših razgledov v Sloveniji. Na vrhu se bomo okrepčali in uživali v razgledu. Če bo možno, si bomo cerkev ogledali tudi od znotraj.

**Prosim vas, da se primerno obujete. Tisti, ki potrebujete palice, jih prinesite s seboj.**

Ob vrnitvi na izhodiščno točko se bomo v vaški gostilni pustili pocrkljati s pravo domačo hrano. Ob hrani bo prva pijača brezplačna, ostale poravnate sami.

Prijave za udeležbo zbirajo vodje podružnic ali vodje pohodništva, ti naj mi sporočijo število udeležencev na mojo e-pošto klemencic.sanja@gmail.com, oziroma na moj telefon 040 730 499.

**Po sprejetih kriterijih društva je pohod brezplačen za redne člane, podporni in družinski člani poravnajo strošek malice v višini 10 € na mestu opravljene storitve. 10 € plačajo tudi redni člani, ki niso poravnali članarine za tekoče leto.**

**V primeru sprememb boste o tem pravočasno obveščeni.**

 Sanja Klemenčič

Vodja podružnice Gorenjska

***POMEMBNO!***

*Srečanja/ekskurzije in drugih aktivnosti DRS se udeležite le v primeru,* ***da ste povsem zdravi in brez znakov in simptomov okužbe z novim korona virusom (SARS-CoV-2):*** *povišana telesna temperatura, zamašen nos/nahod, kihanje, kašljanje, bolečine v žrelu, težko dihanje, glavobol, bolečine v mišicah, driska, slabost/bruhanje, sprememb zaznavanja vonja in/ali okusa, neobičajne utrujenosti, vnetja očesnih veznic, tako v blagi kot v težji obliki.*

*K uspešnemu preprečevanju širjenja okužbe z virusom SARS-CoV-2 odločilno pripomore odgovorno vedenje do sebe in drugih. Pomembno je, da dosledno upoštevamo preventivne ukrepe (pravilno nosimo masko, skrbimo za higieno rok in kašlja, upoštevamo varno medosebno razdaljo, v primeru slabega počutja oziroma bolezni pa ostanemo doma in se po telefonu posvetujemo z osebnim zdravnikom.*

***Ob udeležbi na naših aktivnostih morate s seboj prinesti tudi dokazilo o izpolnjevanju enega izmed treh PCT pogojev:***

***1. Pogoj prebolelosti: dokazilo o pozitivnem rezultatu testa PCR, ki je starejši od 10 dni in ni starejši od 6 mesecev, ali potrdilo***

***zdravnika, da ste preboli COVID-19 in od začetka simptomov ni minilo več kot 6 mesecev.***

***2. Pogoj cepljenosti: dokazilo o cepljenju zoper COVID-19 in, da je od cepljenja minilo dovolj časa glede na pridobljeno cepivo.***

***3. Pogoj testiranja: dokazilo o negativnem rezultatu testa na virus SARS-CoV-2 s testom PCR, ki ni starejši od 72 ur od odvzema brisa ali s testom HAG, ki ni starejši od 48 ur od odvzema brisa.***

*Več o ukrepih za zajezitev širjenja okužb najdete na portalu GOV.SI, na povezavi:* [*https://www.gov.si/teme/koronavirus-sars-cov-2/ukrepi-za-zajezitev-sirjenja-okuzb/*](https://www.gov.si/teme/koronavirus-sars-cov-2/ukrepi-za-zajezitev-sirjenja-okuzb/)*.*

*Občasno naredimo fotografije za namene informiranja (objava članka v glasilu Revmatik, na naši spletni strani in na družabnih omrežjih). O fotografiranju, namenu in mediju objave (kje, kdaj) Vas bomo predhodno vedno obvestili na kraju samem. Imeli boste možnost, da se v času snemanja in/ali fotografiranja umaknete iz kadra. V kolikor tega ne boste storili, bomo to razumeli kot Vaše pritrdilno dejanje (11. točka 4. člena Splošne uredbe o varstvu podatkov št. 2016/679).*